ming030890/wiki-yue-high-quality huggingface dataset:
花地灣站

花地灣站（粵拼：faa1 dei6*2 waan1 zaam6，英文：Huadiwan Station）係廣州地鐵1號綫嘅車站，1997年6月28號開始營運，位置喺荔灣區花地大道北嘅地下。
佢亦係廣州地鐵地下唯一用緊月台閘門嘅車站（2009年3月2號開始到依家）。

樓層
呢個站一共有2層樓嘅地下區域，其中地下1樓係站廳，有票務設施，客務中心同商鋪；地下2樓係1號綫嘅月台。同大多數嘅1號綫車站一樣，冇休息室同廁所響度。
地下一樓
北站廳
B出入口、C出入口、站廳、售票機、客服中心

站廳
花地灣站嘅站廳分開咗南北兩個。由於佢嘅月台用咗敞開式設計，所以兩個站廳嘅免費區冇連埋一齊。而收費區有好多部樓梯往返月台都得。但係專用𨋢喺車站北邊嘅免費區入面，乘客如估有需要嘅話，可以向車站嘅工作人員查咗車飛之後嚟協助用。
花地灣站嘅南站廳
花地灣站嘅北站廳

月台
呢個站有1組對向式側式月台，喺花地大道北嘅地底。
2009年2月25號之前嘅花地灣站月台
2009年3月2號之後嘅花地灣站月台

商鋪同自助服務
而家嘅花地灣站入面有各種鋪頭畀乘客買嘢同埋食嘢，好似有便利檔、麵包檔同洗衫舖噉。
但係花地灣站入面凈係得好少自助服務設施畀乘客用，包括咗自動販賣機、自動影相機等；重有可以查地鐵嘅路線、頭尾班車同埋地鐵嘅安全指引同畀乘客登記變成廣州地鐵薈嘅會員嚟查獎分、換獎品嘅服務。
商鋪
7-Eleven
自然派
東海堂（喺D出入口附近）
美心西餅（喺B出入口附近）
羊城通客服中心
天天洗衣

出入口
花地灣站冚唪唥嘅出入口A出入口，喺2014年7月4號影。A出入口，喺2014年7月4號影。 B出入口，喺2014年7月4號影。B出入口，喺2014年7月4號影。 C出入口，喺2015年6月11號影。C出入口，喺2015年6月11號影。 D出入口，喺2014年7月4號影。D出入口，喺2014年7月4號影。
呢個站一共有4個出入口，分別係A、B、C，D。

注意： 喺晚黑最後一班車開走之前嗰5分鐘之內 唔畀入閘坐車（包括埋買車飛）。

車站歷史
舊時花地灣站嘅C出入口，上面啲字喺2010年俾人剷走咗。

規劃
呢個站喺1988年份地鐵路網規劃入面，出現咗招村站嘅站名，位置同而家差唔多，但嗰時屬第一期地鐵工程嘅中途站，後嚟喺準備施工嗰時改咗名做花地灣站。

工程同開通
車站喺1993年起，到1997年6月28號1號綫通車嗰時起好。樣同而家嘅8號綫嘅磨碟沙站、新港東站、琶洲站；5號綫嘅小北站；2號綫嘅三元里站以北（除咗蕭崗站同嘉禾望崗站之外）站點；3號綫嘅機場南站一樣，都係側式月台。但嗰時廣州第一次起地鐵，要搞試驗段來確定將來嘅發展。

加裝月台閘門
喺1號綫開通咗之後一直到2009年2月24號為止，呢個站都係冇月台閘門嘅。到咗2009年2月25號，地鐵公司為咗保持原嚟嘅站台通風環境，同埋費事有乘客墮軌，就裝咗米半高嘅半高式安全門系統。

利用狀況
呢個站嘅人流都麻麻地。由於車站附近冇幾遠就係啲城中村，加上附近有兩個專業批發市場，所以除咗D出入口同C出入口嘅人流比較多之外，另外嗰兩個出入口嘅人流比較少。呢個站主要係畀附近嘅居民同啲城中村嘅人，重有兩個專業批發市場運貨嘅人嚟用呢個站。
花城大道

花城大道（粵拼：faa1 sing4 daai6 dou6）係中國廣東省廣州市入面嘅一條主幹道。呢條馬路喺天河區珠江新城入面，西邊喺廣州大道中同寺右新馬路嘅交界嗰邊開始，一直向東去到平江路同潭村路嘅交界嗰邊。喺花城廣場嗰邊，重有條CBD隧道響度。
喺2014年12月28號，花城大道嘅東延段（花城大道隧道）正式開通。

概要
全長3.6公里，闊71米，雙向10車道。
花坮

花坮（韓文：화대군／花坮郡 Hwadae gun */?）係朝鮮民主主義人民共和國咸鏡北道嘅一個郡。
花垣

花垣係中國湖南湘西一個縣，總面積1111平方公里，人口27.3萬。
避稅

避稅（tax avoidance），又叫稅務安排（tax planning），係指嘗試用合法手段交少啲稅，唔構成犯罪行為。
避孕套

避孕套，又叫安全套、衛生套、保險套，喺香港有時叫套、dom dom（粵拼：dam⁴ dam²）、英文condom或者避孕袋，喺星馬地區有時叫如意袋、如意套，係做愛用嘅架生，除咗用嚟避孕，重可以預防性病傳染。

種類
若果唔指明，就即係講緊男用嗰啲。

男用避孕套
男用避孕套戴法示圖
男人條㞗要扯咗旗先至可以戴避孕套。

女用避孕套
女用避孕套用法示圖
唔夠上者流行，大好多，罩住個屄。
避日目

避日目（學名：Solifugae），係蜘蛛綱嘅一個分支，總共有153屬同超過1,000個品種，主要出現喺熱帶同亞熱帶地區。
避孕丸

避孕丸，又叫避孕藥，係畀女人食用嚟避孕嘅藥丸。
避孕丸如果無特別講明，多數係指複合避孕丸，要定時定候食。如果平時無食開，性交完先至臨急抱佛腳，就要食事後丸。
避稅港

避稅港（英文：tax haven）係指一啲唔會點對外地投資者徵稅嘅地區。喺呢種情況下，個避稅港通常會吸引到好多外地嘅投資者嚟佢哋嗰度做投資，即係會吸引到好多外地資金，而啲外地投資者就好似係嚟呢個地區「避開自己所屬地區嘅稅」噉。
避孕海綿

避孕海綿係一種避孕裝置，用嘅方法好似衞生棉條，要響性交之前塞入陰道，拒絕精蟲入去子宮；避孕海綿有殺精劑，可以避免尐精蟲郁。避孕海綿嘅效果無口服避孕藥或者子宮內避孕器咁好，而且防止唔到性病傳播。

用法
有尐牌子嘅避孕海綿先要加水，令海綿入面尐殺精劑活化先用得；有尐牌子係開封之後就用得。
避孕海綿要響性交之前24個鐘放入體內，性交之後要擺喺體內六個鐘以上，響陰道拎出嚟之後唔可以再用。

副作用
有尐人會對避孕海綿入面嘅殺精劑過敏。用避孕海綿會增加患念珠菌症同尿道感染嘅風險。用得唔啱可能會造成中毒性休克綜合症。
避年

避年係一啲人過年嘅習慣，皆因有啲人新正頭唔想拜年或者畀人拜年，過年期間就出國遊埠，避開親戚朋友，長輩嘅就慳返唔少派利是嘅錢，後輩嘅就唔使應酬班長輩。
避暑山莊

避暑山莊係中國河北承德一個皇家園林，由大清康熙皇帝玄燁起，用嚟俾皇室喺夏季避暑。而家佢已經俾聯合國教科文組織評定做世界遺產。
鄧英敏

鄧英敏（英文：English Tang，1954年12月18號—）係香港無綫電視藝員，佢細個住喺屯門，所以有綽號屯門王子。佢喺元朗公立中學畢業，1974年參加無綫電視藝員訓練班，之後做咗歡樂今宵台柱。
鄧英敏係2005年香港小姐參選佳麗鄧上文個阿爸。佢哋曾經為咗1997年問題移民去加拿大，成為加拿大唐人。
鄧肯 (芒果)

鄧肯芒果係源自1956年喺佛州西棕櫚灘（中文：西棕櫚灘）嘅大衛·斯特羅克（David Sturrock）所種嘅芒果樹，而呢棵樹喺1960年開始結果，之後斯特羅克亦為呢種芒果申請咗專利。以前斯特羅克寫書嘅時候，嚟自博因頓海灘（中文：博因頓海灘 (佛羅里達州)）嘅防洪管理局主管拉爾夫·V·鄧肯（Ralph V. Duncan）曾經畀過幾張地圖佢，因此呢隻新品種嘅芒果就以鄧肯嚟命名。由於呢隻品種味道唔錯，容易生產同處理，所以成為咗佛州常見芒果苗株之一。
有指鄧肯芒果係由Edward（英文：Edward (mango)）同Pico雜交而成。一份2005年嘅系譜分析發現水仙芒（英文：Nam Doc Mai）有可能先係鄧肯芒果嘅祖先，但係呢一個分析備受質疑，因為水仙芒係1970年代先至引入佛州嘅，而且鄧肯芒果嘅種子係單胚（英文：monoembryonic）嘅，但係水仙芒係多胚（英文：polyembryonic）嘅。
喺邁阿密嘅美國農業部（中文：美國農業部）種原庫、喺佛州霍姆斯特德（中文：霍姆斯特德 (佛羅里達州)）嘅佛羅里達大學熱帶研習中心（Tropical Research and Education Center）同埋水果與香料公園（英文：Fruit and Spice Park）都有種植鄧肯芒果。

描述
鄧肯芒果果實呈長橢圓形，成熟時表皮轉黃，平均重一磅多少少。果實大小同形狀相差唔大。果肉呈橙色，少渣，味道鮮甜溫和，裏面包含住一粒單胚（英文：monoembryonic）種子。喺佛州，鄧肯芒果通常會喺每年嘅7月份成熟。
鄧肯芒果嘅樹生得快，樹冠茂密。樹同果實都有良好嘅抗病性。
鄧育昆

鄧育昆（1946年10月15號—2011年7月4號）係台灣出名編劇，先後同女星金玫同劉雪華結過婚。
慢慢淡出影視圈嘅鄧育昆、劉雪華兩公婆喺2008年賣晒香港、台灣嘅樓，喺上海買樓定居。
2011年7月4號凌晨約莫四點喺上海淮海西路屋企墮樓身亡，享年65歲，調查指佢好有可能係為咗整衛星天線唔覺意墮樓。
鄧艾

鄧艾（195年—264年），字士載，義陽棘陽人。曹魏後期將領。
鄧艾


早年
鄧艾細嗰陣時就無咗老豆，屋企好窮，細嗰陣時就有口吃嘅毛病；曾經喺汝南嗰度放牛。12歲同亞媽搬去潁川時，見到死咗嘅太丘長陳寔嘅碑文上面寫住「文為世範、行為士則」，於是自己改名做鄧範，字士則。後尾由於有個族人同佢同名，所以改咗叫鄧艾。鄧艾早年因為自己嘅才學而被人舉薦做典農都尉，但係因為佢口吃而乜任何升遷。因為佢好仲意軍事，所以每次去到高山大澤，一定會喺度測量同埋繪製地形，並且規劃點樣紮營佈防。當時啲人成日取笑鄧艾，但係鄧艾並唔在意。後尾佢做咗典農綱紀，係見到太尉司馬懿之後得到司馬懿嘅賞識，做咗太尉府嘅掾屬，之後又升咗做尚書郎。

屯田墾荒
由正始元年（240年）開始，魏國準備喺淮河兩岸大規模嘅屯田，嚟儲備軍糧。鄧艾被派咗去視察，視察完之後寫咗本《濟河論》嚟表明自己計劃嘅具體方案，司馬懿十分滿意佢提出嘅方案，並且用咗拒嘅方案嚟屯田。251年，司馬懿病死咗，佢個大仔司馬師繼承咗佢嘅官職。鄧艾先係喺汝南嗰度做太守，跟住又升咗做兗州刺史，加埋振威將軍，鄧艾每到一個地方做官就係度屯田墾荒。

曲城之戰
249年秋，蜀國將領姜維進攻曹魏嘅雍州，諗住拉攏羌胡返蜀國。司馬昭派郭淮同埋陳泰帶兵抵禦，鄧艾亦都有參與其中。鄧艾進攻蜀軍控制嘅曲城，切斷嗰度嘅交通同埋水源，搞到曲城嘅蜀軍困窘不堪。姜維知道後即刻走返蜀國。鄧艾係白水嘅北岸嗰度屯兵，以防蜀軍反攻。冇耐之後，姜維又派廖化帶兵返嚟，係白水南岸扎營，同鄧艾對峙。鄧艾分析認為，姜維係派廖化駐守白水南岸，係諗住從北面嘅洮城偷襲。鄧艾於是即刻搶佔咗洮城，姜維果然帶兵嚟攻洮城，見座城已經被鄧艾搶咗，只好撤軍返蜀漢，魏軍因此而冇輸到，鄧艾因為嚟份功績而被封做關內侯，升任討寇將軍。曹髦做咗皇帝之後，封鄧艾做方城亭侯。後尾鄧艾由於參與咗對毌丘儉之亂嘅鎮壓而進封方城鄉侯，行安西將軍。

狄道之戰
正元二年（255年），司馬師病危，蜀將姜維趁機派幾萬人攻打隴西，蜀軍向狄道嗰邊進軍。魏將王經奮力抵抗，但係佢喺洮西被姜維打敗，被姜維包圍係狄道城入面。同年八月，司馬昭任命鄧艾擔任安西將軍、假節、領護東羌校尉，同陳泰等人一齊抗蜀。陳泰同鄧艾軍會合之後，兵分三路前往隴西，佢哋避開蜀軍，偷偷咁行到狄道東南咁山上，係山上點火同埋打鼓嚟同城入面聯絡，守軍見到援軍嚟咗，士氣大振。姜維指揮手下進攻嗰座山，但係被魏軍打敗。嗰時陳泰話要截斷蜀軍嘅退路，九月，姜維將軍隊撤去鐘堤。

段谷之戰
255年姜維係隴西輸咗，退守鍾堤。鄧艾認為姜維一定會再嚟多一次，所以加強防備。256年六月，姜維約咗蜀將胡濟係上邽嗰度會合。姜維原先諗住行祁山，知道鄧艾係嗰度有準備之後改行董亭進攻南安。鄧艾軍搶佔咗武城山，姜維見冇咗地利，打唔落嚟，於是係夜晚渡過渭水往東行，攻打上邽。兩軍係段谷嗰度撞到，因為胡濟冇按照規定過嚟幫手，所以蜀軍打輸咗場仗，傷亡慘重。魏國因此封鄧艾做鎮西將軍、都督隴右諸軍事，並且進封鄧侯，分五百戶，封佢個仔鄧忠做亭侯。

不戰而勝
257年，魏將諸葛誕聯合東吳係淮南起兵反叛司馬昭。司馬昭抽調咗關中嘅兵力去討伐諸葛誕。姜維趁機攻打魏國嘅秦川。嗰時魏國係長城屯咗好多軍糧，但係防守好弱。鄧艾同埋魏將司馬望都驚姜維會攻打長城，於是佢哋兩軍聯合埋一齊。姜維軍係芒水嘅山上紮營，司馬望軍同鄧艾軍就係近水嘅地方起咗座寨。蜀軍挑戰咗魏軍好多次，但魏軍就係不肯出嚟，兩軍就咁樣長期對峙。第二年（258年），魏國鎮壓咗諸葛誕嘅叛變，姜維知道後只好撤返蜀國。鄧艾就咁升做征西將軍，前後總共增加咗六千六百戶食邑。。262年姜維又再起兵攻打魏國，攻到洮陽境內。鄧艾係洮陽以東的侯和嗰度阻擊蜀軍，蜀軍大敗，損失慘重。

偷渡陰平
263年秋，大將軍司馬昭命鄧艾帶三萬幾人去纏擾係沓中屯田的姜維，雍州刺史諸葛緒帶三萬幾人阻斷姜維返漢中嘅路，鍾會帶領十幾萬大軍進攻漢中，廷尉衛瓘做監軍。鍾會攻陷漢中，姜維只好退守劍閣，鍾會打唔落嚟。十月，鄧艾親自帶兵行陰平小路，諗往偷襲蜀國嘅首都成都。佢哋攻到江油，嗰度嘅守將馬邈嚇到投降。鄧艾又攻陷涪陵同埋綿竹，蜀漢衛將軍、諸葛亮嘅亞仔諸葛瞻係綿竹戰死。蜀國嘅百姓嚇到匿入山林入面。蜀主劉禪投降鄧艾，蜀漢滅亡。

居功自傲
蜀漢滅亡之後，鄧艾擅自任命劉禪做驃騎將軍，並且恢復其它蜀國官員嘅職位，允許佢哋重操舊職。佢曾經同蜀國嘅官員講道：「你吔因為有我，所以先有今日。如果你們遇到嘅係吳漢嗰種嘅人，你吔早就滅亡喇。」又話：「姜維自係一時嘅英雄，因為遇到咗我，所以先至窮途末路。」。一直都唔仲意鄧艾嘅鍾會趁機向司馬昭冤枉鄧艾要造反，而鄧艾係處置投降嘅蜀漢君臣嗰陣時冇按照司馬昭嘅指示去做，亦都加深咗司馬昭嘅疑忌，司馬於是叫鍾會將鄧艾捉返去長安，鍾會派監軍衛瓘緝拿鄧艾。鍾會謀反失敗被殺之後，鄧艾嘅部將諗住救返鄧艾，衛瓘驚俾鄧艾報復，於是派田續殺咗鄧艾、鄧忠父子。鄧艾係洛陽仔女亦都被殺曬。
鄧芝

鄧芝（粵拼：dang6 zi1；178年—251年），字伯苗（baak3 miu4），義陽新野人（而家河南新野），係三國時期蜀漢嘅大臣、將領。佢阿媽係鄭天生，佢嘅仔係鄧良。

身世
鄧芝字伯苗，義陽郡新野縣人。
鄧芝係鄧禹嘅後裔，鄧禹係東漢嘅開國功臣，係漢光武帝嘅幫手，做官到司徒。

劉備時
東漢末年時好亂，鄧芝爲咗避開中原一帶嘅混亂，轉去益州（中文：益州）（包括而家四川）住。由於喺呢笪地唔順利，佢好憂自己嘅前途。佢於是搵着一個本地嘅睇相佬，個名叫張裕，來問佢自己嘅將來。張裕判定話，佢會做成大將軍，當佢70歲時會封侯。鄧芝感覺張裕啲話唔係好信得過。
鄧芝聽話巴西太守（屬益州）龐羲結納人才，於是去搵佢。佢畀龐羲收納，然後交付佢職務，喺郫縣主管看住糧食、官吏嘅財產（邸閣督）。
214年，劉備入佔西川，龐羲歸降，鄧芝同之前噉封做細官職。一日，劉備咁啱行過郫城，即係鄧芝做緊官嘅地方，傾咗一局偈後，發現到佢有才。於是鄧芝好快升級做郫縣縣令，然後升做廣漢太守。佢做嘢好勤敏，證明到佢本身嘅實事能力。鄧芝係清廉正直嘅人，名聲傳到好遠。
由於噉嘅原因，廣漢管治得好好，鄧芝得以召入蜀漢嘅權力中心成都度任職。

外交家
223年，喺之前劉備打吳國，喺夷陵輸得好慘，走返去白帝城後就喺呢年過世。太子劉禪繼位，即係後主，丞相諸葛亮做輔政。
嗰陣時蜀國啱輸咗場仗，北面有曹魏雄猛，東面係啱交戰過嘅東吳。雖然吳王孫權因爲驚曹魏威脅而主動同蜀國恢復和平，但之後又反面，煽動蜀國喺南中嘅將領反蜀，如雍闓、朱褒（呢班將領捉咗太守張裔交畀東吳），又封劉璋個仔劉闡做益州州牧，來刺激劉闡爭奪西川，因爲劉璋死喺劉備手上。爲此諸葛亮對東吳方面好擔心。
鄧芝去搵諸葛亮，勸佢派人出使東吳來鞏固返外交關係。諸葛亮於是推舉佢去出使。鄧芝到吳國，不過吳主孫權特登唔接見佢。佢於是主動上表求見孫權，喺上表中佢話：「呢次我來亦係爲咗吳國，唔只係爲蜀國自己。」
孫權睇咗上表就召見鄧芝。見佢時，孫權講咗佢嘅憂慮，理由係蜀主劉禪嘅本性柔弱，令佢猶豫不決，而佢擔憂蜀國會弱下添，喺遞日會畀魏國滅咗。鄧芝立即說服孫權：
如果結合兩國嘅優點，我哋會變成如同脣齒咁緊密嘅聯邦，進可做天下之主，退亦可共北方造成鼎立之勢。如果大王走去降魏，噉魏國君主一定又再稱霸，上求大王親身去朝見，下求太子走去做人質。如果大王唔噉服從，魏國會攞呢個做依據來引軍討伐。到嗰陣時候，蜀國會就噉隨機應變而順流而下。噉嘅形勢，江南肯定唔再係大王嘅嘢嘑。
孫權畀佢說服，於是決定割斷同曹丕嘅關係，繼續同蜀交好，派張溫去出使蜀國來確定聯盟關係，同時畀張裔返蜀國。
出於呢次鄧芝去出使，喺南中反蜀嘅將領亦無咗來自東吳嘅外援。所以諸葛亮安心帶軍平南，無遇到好多阻礙。
之後鄧芝又去第二次出使東吳。孫權講下蜀吳二國嘅遠景，共同佔領、分割魏國嘅領土，然後共享太平。鄧芝坦率反駁呢樣，話到時兩國會繼續交戰，直到統一天下，所以唔會共同存在。孫權受觸動，好讚佢咁坦率。孫權寫信畀諸葛亮讚鄧芝，肯定咗話吳同蜀之間恢復返交好，都係鄧芝嘅功勞。

將軍
228年，諸葛亮帶軍打魏國。鄧芝安排去共趙雲支勁軍作戰。佢得以封做揚武將軍、中監軍。贏咗幾場仗後，蜀軍輸咗，失守街亭，退返去漢中。趙雲同鄧芝亦畀魏軍喺箕谷打敗，亦都退返來，不過損失唔大。
234年，諸葛亮過世，鄧芝封做前軍師、前將軍、陽武亭侯，領袞州刺史。之後佢封做江州都督。呢度係近荊州嘅區域，接住東吳邊界。孫權同老友鄧芝經常聯絡，喺佢在職嘅時間內，佢收到好多孫權嘅禮物。
243年，鄧芝任職爲車騎將軍，呢個職位只低於大將軍同驃騎將軍，之後發畀佢假節。
248年，喺涪陵嘅人殺死都尉叛亂。鄧芝接令引軍去鎮壓，殺死叛亂將軍，令涪陵安定返。
251年，鄧芝過世，享年73歲。喺爲將時，佢只欽服少數人，其中佢特別敬重姜維。

評價
鄧芝將錢財睇得好淡，好盡心噉關愛士兵。喺超過二十年嘅爲將生涯，鄧芝同士兵同甘共苦，唔區隔上下身份。佢亦賞罰嚴明，喺公事上好決斷，唔爲自己本身中飽私囊，所以就算係佢嘅老婆仔女亦不免捱餓捱凍。佢死之時，喺屋企無咩奢侈財產。
鄧芝爲人直率，唔掩飾自己嘅感觸情緒，由於噉有好多士大夫對佢唔多恭敬和氣。

喺小說三國演義
喺羅貫中嘅《三國演義》提及到鄧芝從諸葛亮度受命去出使東吳嘅事，喺夷陵之戰同劉備過世後，佢要去吳國設立返孫劉聯盟。孫權嘅謀士張昭建議話喺宮殿前放一隻大鑊，入面倒滿滾油。喺鄧芝入去面見時，佢對孫權表示唔尊敬嘅態度，孫權威脅話會掟佢入滾油鑊。不過，憑住本身嘅智謀，佢保全性命同時成功說服孫權再立同蜀漢嘅聯盟。
菓月14號

菓月14號（法文：14 Fructidor），亦叫核桃日（法文：Noix），係法國共和曆入面每年嘅第344日，離年尾重有21日（閏年22日）。
菓月19號

菓月19號（法文：19 Fructidor），亦叫萬壽菊日（法文：Tagète），係法國共和曆入面每年嘅第349日，離年尾重有16日（閏年17日）。
菓月18號

菓月18號（法文：18 Fructidor），亦叫鼠李日（法文：Nerprun），係法國共和曆入面每年嘅第348日，離年尾重有17日（閏年18日）。
菓月1號

菓月1號（法文：1 Fructidor），亦叫布冧日（法文：Prune），係法國共和曆入面每年嘅第331日，離年尾重有34日（閏年35日）。
菓月16號

菓月16號（法文：16 Fructidor），亦叫檸檬日（法文：Citron），係法國共和曆入面每年嘅第346日，離年尾重有19日（閏年20日）。
菓月17號

菓月17號（法文：17 Fructidor），亦叫起絨草日（法文：Cardière），係法國共和曆入面每年嘅第347日，離年尾重有18日（閏年19日）。
菓月22號

菓月22號（法文：22 Fructidor），亦叫榛子日（法文：Noisette），係法國共和曆入面每年嘅第352日，離年尾重有13日（閏年14日）。
菓月15號

菓月15號（法文：15 Fructidor），亦叫鱒魚日（法文：Truite），係法國共和曆入面每年嘅第345日，離年尾重有20日（閏年21日）。
菓月21號

菓月21號（法文：21 Fructidor），亦叫狗玫瑰日（法文：Églantier），係法國共和曆入面每年嘅第351日，離年尾重有14日（閏年15日）。
菓月20號

菓月20號（法文：20 Fructidor），亦叫背簍日（法文：Hotte），係法國共和曆入面每年嘅第350日，離年尾重有15日（閏年16日）。
聖羅曼

聖羅曼（法文：Saint-Romain），係法國布爾岡黃金丘嘅其中一個市鎮。
聖羅撒書院

聖羅撒書院（英文：St. Rose of Lima's College）係香港一間津貼女子英文中學，喺新界沙田銀城街47號，由瑪利亞方濟各傳教修會喺1948年創立，1999年搬到現址。
聖羅倫佐修道院

埃斯科里亞爾修道院（西班牙文：San Lorenzo de El Escorial），又譯聖羅倫佐修道院，係西班牙馬德里嘅一座天主教修道院建築群，1586年起好。
聖羅倫素體育會籃球隊

聖羅倫素體育會籃球隊（英文：San Lorenzo de Almagro Basketball）係阿根廷布宜諾斯艾利斯嘅職業籃球球會，依家打緊阿根廷全國籃球聯賽。
聖羅倫斯灣

聖羅倫斯灣（英文：Gulf of Saint Lawrence）係大西洋一個海域，喺加拿大東面，聖羅倫斯河入海位。
解放南方

解放南方（越南文：Giải phóng miền Nam／解放沔南）係越南戰爭中越共一方嘅歌曲，響1975至1976年間係南越南共和國國歌。
呢首歌嘅作者係劉友福（越南文：Lưu Hữu Phước），佢亦係越南共和國國歌嘅作者，係響佢成為共產主義者之前寫嘅。

為咗解放南方，我哋一齊邁步前進，
消滅美帝，打低賣國賊！
啊！我哋拋頭灑熱血，意志昂揚，
就係為咗長期被分裂嘅山河；
睇吓九龍江幾雄壯，睇吓長山幾光榮，
催促我軍衝鋒殺敵。
響同一塊旗下面並肩，
企起身！英勇嘅南方人民
企起身！勇敢走出風暴，
發誓救國，誓死犧牲到最後！
攞起刀，端住槍，我哋向前衝！
國運已經到，黎明照耀大地，
願祖國萬世輝煌！
解方程

解方程（英文：equation solving，又叫方程求解，係指搵出邊啲值（可能係數、函數、集合）可以令一個方程成立，或者搞清楚個方程係無得解，呢啲令到方程成立嘅嘢就叫做一個「解」（solution）。一條方程嘅解有時亦都會叫做方程嘅「根」（root），特別係如果嗰條方程係多項式方程嗰陣。一條方程嘅所有解組成咗方程嘅「解集」（solution set）。
一條方程式可以有數值解或者係公式解，數值解嘅意思即係淨係有一個數值上嘅答案，而公式解就即係可以用一啲公式嚟表示答案嘅準確數值。例如，考慮方程式，可以用例如牛頓法等等嘅方法搵到兩個數值解同，而用二次方程公式嘅話，就可以計到答案其實係黃金比例同佢嘅朋友。

方法
解方程嘅方法有好多種。
因式分解
如果可以將原方程分解為零因式，好似咁 。因為幾個數乘埋等於0，就意味住至少有一個數等於0(喺複數入面，呢個結論都係正確)。所以可以將上面條式，分解做下面幾條式：
或
或
從而將複雜嘅方程，簡化為容易解嘅方程。
公式
解一次方程  嘅公式係：
解二次方程  嘅公式係：

解嘅數量
對於 n次多項式方程，啱啱好有 n 個複數解(包括重根)，呢個結論嚟自代數基本定理。
對於一啲週期函數，可能會有無限個解。
例如
。
解放橋

解放橋 (廣州)：喺中國廣東省廣州市。
解放橋 (福州)：喺中國福建省福州市。
解放橋 (天津)：喺中國天津市入面嘅解放橋。
解放橋 (威尼斯同埋美斯達)：喺意大利威尼多省威尼斯同埋美斯達之間。
解放橋 (桂林)：喺中國廣西壯族自治區桂林市。
解放橋 (汕頭)：喺中國廣東省汕頭市。
解放橋 (張家口)：喺中國河北省張家口市。
解放者星

解放者星（Liberatrix），即係小行星125，係太陽系小行星帶嘅一粒小行星，喺1872年9月11號發現。
解放報

《解放報》（法文：Libération）係法國報紙，1973年喺巴黎創刊，每日出紙，政治立場中間偏左。
解放日報

解放日報係中國上海解放日報報業集團出版嘅一份日報，係中共上海市委機關報。

社論
1943年8月25號，《解放日報》發表《沒有共產黨，就沒有中國》嘅社論。還套用了《中國之命運》一書嘅話語，指出：「如果今日的中國，沒有中國共產黨，那就是沒有了中國。」「沒有共產黨，就沒有中國」俾人民網評為中共黨史上嘅80句口號。
英華分韻撮要

英華分韻撮要（A Tonic Dictionary of the Chinese Language in the Canton Dialect）係本英文解釋嘅廣東話字典，係美國人衞三畏所寫，一八五六年喺廣東省城出版。本書係按韻部來排，方便西人學唐字同廣東話。
佢以《江湖尺牘分韻撮要合集》收嘅《分韻撮要》爲底本，按英文字典體例同順序編排，除咗粵音之外，亦喺唐字底標上官話讀音。
英華分韻定廣東話平上去入，二分陰陽，共八調。同家下分九調十調唔同。同《分韻撮要》唔同，佢分得仔細啲，按調而分，《分韻》得卅三韻，佢五十四韻。
英美港盟主權在民集會

英美港盟主權在民集會（Stand With Hong Kong, Power to the People Rally），係2019年8月16號由香港大專學界同LIHKG「我要攬炒」團隊發起嘅一次反逃犯條例修訂集會，喺中環遮打花園搞。呢次集會主要目的係希望爭取國際社會對香港局勢嘅關注。集會請到吳靄儀、黃之鋒、練乙錚、何韻詩同陳浩天做嘉賓，亦播出流亡海外嘅社運人士黃台仰同梁繼平嘅發言片段。主辦單位宣稱有6萬人參加，警方就話高峰期有7,100人。
英皇院線

英皇院線（英文：Emperor Cinemas），又叫英皇戲院，係香港同中國大陸其中一個戲院院線，由英皇娛樂經營，中國大陸業務喺2014年開始，香港業務喺2017年開始，而家喺香港有7間影院，中國大陸有2間全資嘅影院同埋5間同UA院線合資嘅影院。
英皇院線係香港主要連鎖院線入面唯一完全唔收網上買戲飛手續費嘅院線。
英聯邦運動會

英聯邦運動會（英文：The Commonwealth Games）係英聯邦國家每四年舉辦一次嘅運動會。呢個運動會首次舉辦喺1930年，當時佢叫大英帝國運動會（The British Empire Games）。1954年改叫大英帝國英聯邦運動會（British Empire and Commonwealth Games），又喺1970年改叫不列顛英聯邦運動會（British Commonwealth Games），然後响1978年換成而家嘅英聯邦運動會（The Commonwealth Games）。
除咗奧運會嘅熱門運動項目，英聯邦運動會嘅運動項目方面亦包含咗一啲流行於英聯邦國家嘅項目例如草地滾球、七人橄欖球同無網籃球。目前，一共有53個英聯邦國家同71個隊伍參與呢個運動會。英聯邦運動會嘅運動員人數通常高達5000人。呢個使到英聯邦運動會係其中最多運動員參與嘅國際運動盛會之一。
英國嘅4個組成部分—英格蘭，蘇格蘭，威爾斯同北愛爾蘭—都派出各自嘅嘅隊伍參加英聯邦運動會，重有一啲英國皇家屬地例如，安圭拉島，澤西島，曼島同一啲英國海外領地地區都派出各自獨立嘅嘅代表團參賽。
只有六支代表隊曾參加全部歷屆以來嘅英聯邦運動會：澳洲、加拿大、英格蘭、紐西蘭、蘇格蘭及威爾斯。

起源
以一個運動競賽嘅方式團結大英帝國嘅各個成員，呢個構思最初係由阿斯特利·曲琶（Astley Cooper）先生喺1891年形成嘅，佢喺《泰晤士報》上發表咗一篇文章，內容建議話「如果每四年舉辦一次泛大不列顛同泛安圭拉嘅競賽同埋節日可以促進大英帝國成員之間嘅親善友誼同相互理解」。
響1911年，大英帝國節喺倫敦舉辦，節日係為咗慶祝加冕嘅佐治五世國王。節日中都舉辦咗一場帝國內嘅競標賽，參賽嘅隊伍包括澳洲、加拿大、南非同埋英國，比賽項目包括打拳、摔角、游水同埋田徑。
響1928年，加拿大人咩·馬斯·（波比）·羅便臣（Melville Marks (Bobby) Robinson）邀請籌劃咗第一屆嘅大英帝國運動會，兩年後喺加拿大安大略省嘅咸美頓正式舉辦咗第一屆賽事。

抵制
英聯邦運動會同奧運會一樣，亦曾受到政治抵制。
尼日利亞響1978年愛民頓英聯邦運動會前就因為新西蘭同南非種族隔離時代南非嘅運動關係而抵制當年嘅英聯邦運動會。
戴卓爾夫人政府反對制裁南非，幫助南非白人種族主義政權抵抗國際壓力最後使到英聯邦59個成員中嘅32個來自非洲，亞洲同加勒比海地區嘅國家同地區聯合抵制1986年蘇格蘭英聯邦運動會，喺1974年，1982年同1990年都因為南非問題英聯邦成員國示意要抵制運動會。
英皇道遊樂場

英皇道遊樂場（英文：King's Road Playground）係香港一公園同遊樂場，喺北角英皇道，行政上歸東區。設施有滾軸溜冰場。
維基同享有多媒體嘅嘢：King's Road Playground
英紅鎮

英紅鎮係廣東英德北部一個鎮，面積235.5平方公里，總人口三萬幾，其中非農業人口一萬五千人，歸僑一萬二千人。

英紅暴動
2009年5月23號晏晝，英紅鎮出咗單大規模群體抗暴事件。當局派出近兩千軍警鎮壓，現場警察見人就打，見人就捉。據英紅鎮歸國僑民話，傷亡數字無法統計，估計被捉同畀人打傷嘅僑民有四百人，有好多人失蹤，生死未卜。當局要求僑民投案自首，唔係就唔放人。嗰陣英紅鎮幾萬僑民人心惶惶，凡係男人都唔敢留喺屋企，重傷嘅就住喺醫院，當局又封鎖醫院，唔准家屬探視。當日武警瘋狂捉人、打人，僑民重畀人追殺到江邊，由於走投無路，好多人跳入北江逃走。幾日之後有好多屍體畀漁民撈起，現場一度畀軍警封鎖。
英聯邦王國

英聯邦王國（英文：Commonwealth realm）係英聯邦入面將英國君主當做元首嘅主權國家，計埋英國而家一共有15個，佢哋之前都係大英帝國嘅一部分。
趙曙

趙曙（1032年2月16號—1067年1月25號），本名趙宗實，係北宋第五個皇帝，1063年到1067年在位，跟廟號叫宋英宗。

生平
趙曙係宋仁宗堂兄濮王趙允讓嘅第十三個仔。1035年被送入皇宮度住。1062年，冇在生嘅親生仔亦冇在生兄弟嘅仁宗，立趙曙做皇子。1063年仁宗過身，趙曙登基做皇帝，就係宋英宗。
1064年開始用「治平」年號。
1067年，宋英宗過身，由佢個仔宋神宗繼位。
英宗在位期間，任命司馬光負責編《資治通鑑》，成套書去到宋神宗嗰陣先編成。
趙東平

趙東平，香港親中派政治人物。

選舉經歷
喺2021年9月，佢成為香港特别行政區選舉委員會委員(港區全國政協委員)。
趙本山

趙本山（粵拼：ziu6 bun2 saan1；1957年10月2號—）係中華人民共和國男演員。佢喺遼寧鐵嶺專區開原縣（今鐵嶺市開原市）蓮花鎮蓮花村石嘴溝出世，做小品同東北二人轉出身。趙亦係商人，創辦本山傳媒，擁有30億人民幣資産。
趙東林

趙東林，係大韓民國嘅一個男藝人同埋歌手。
犀鳥

犀鳥（Bucerotidae）係一種既珍貴外型又靚嘅大雀，嘴嘅長度佔咗身長嘅 1/3 到一半，響犀鳥嘅頭上生有一個銅盔狀嘅突起，叫做盔突，形狀就好似犀牛角咁，因而得名犀鳥。分類上同戴勝，啄木鳥有親緣關係。

分佈
一般分布於非洲（撒哈拉沙漠以南）經東南亞去到菲律賓同索羅門群島。全世界有 57 種，當非洲有 9 種。中國的犀鳥有 4 種，大多集中生活響雲南西南部如勐臘縣，金平縣，以及廣西南部，分別係白喉犀鳥，棕頸犀鳥，冠斑犀鳥，雙角犀鳥，4 種均為中國國家二級受保護動物。

生活習性
佢哋身型雖然大份，但可以棲息在密林深處的參天巨樹（例如熱帶雨林茂密嘅樹上面）。拍翼聲好大，而且仲會不斷發出喇叭咁嘅共鳴聲。
犀鳥係實行一夫一妻制，響繁殖季節多成對活動，而在非繁殖季節則大群活動。每年夏天，成對嘅犀鳥，會選擇高大樹幹裏面嘅窿築巢產卵。產完卵之後佢哋就用雀屎室住洞口，只留低一個可以畀雀公伸嘴尖入去嘅細窿，保護雀蛋之餘，雌雀可以安心孵化犀鳥仔。而犀鳥公就負責為老婆同鳥仔不斷咁提供充足嘅食物，保證雌鳥得到足夠嘅營養，同滿足犀鳥仔生長發育嘅需要。

食啲乜
犀鳥係雜食性動物，一啲體型較細隻嘅非洲犀鳥會以昆蟲為食，而亞洲犀鳥就以果實（特別係無花果為主）。當啲樹木結果嗰時，佢哋就會聯群結隊，同其他雀、馬騮、松鼠呢啲動物一齊響樹頂上面食餐飽。
此外，犀鳥亦會捕獵各類小動物為副食，同時亦會食細小雀鳥嘅幼鳥同鳥蛋。例如飛行能力較弱金絲雀同蝙蝠，都可以喺飛行時被犀鳥捕食。犀鳥嘅食物仲包括一啲響樹上活動嘅蜥蜴，蛇，青蛙，老鼠同大型昆蟲。有啲品種犀鳥會突然飛落森林地下，捕捉蝸牛同無脊椎動物。
響食嘢時，犀鳥會將食物含響咀邊，然後拋高送入張開嘅喉嚨，把食物成個吞落肚。

繁殖動向
幾千年前嘅香港，曾經係熱帶雨林，可能亦係犀鳥嘅分佈地。
現時響香港公園、九龍公園、海洋公園、香港動植物公園都有養犀鳥。分別養緊長冠犀鳥、雙角犀鳥、馬來犀鳥、冠斑犀鳥、紅喙犀鳥、黃盔犀鳥等。
犁骨

犁骨係頭殼其中一嚿骨，喺鼻腔中間位置，出面望唔到。
犀角

犀角（英文：rhinoceros horn）係一種藥材，取自犀牛嘅角。犀角由鼻骨生出來，主要成份係角蛋白。古方藥用係治發燒多。有啲亂傳話係壯陽藥同治癌藥，係毫無根據。
中國犀牛已經絕種。各地人為犀角而殺犀牛，連犀牛都罕有，現在全球都受保護，犀角就更加少。現今都唔點用，要用都用牛角、水牛角。現今仍有非法獵取犀角，拎來做裝飾品多過藥用。
古人認為犀有靈通，犀角可以通心，如李商穏首詩「身無綵鳳雙飛翼，心有靈犀一點通。」
犀足蟠螭紋銅筒形器

犀足蟠螭紋銅筒形器係一件中山王墓出土嘅戰國時期青銅器，現存喺河北博物院。
犀足蟠螭紋銅筒形器高58.5釐米，直徑24.5釐米，青銅製，器身直筒形，平底，上有蟠螭紋，用三隻全身刻有捲雲紋嘅獨角獸做腳。李雪梅教授認為嗰三隻獨角獸係中國絕咗種嘅獨角犀－兕（粵音：zi⁶；國語：ㄙˋ；普通話：si⁴）
犂

犂係耕田架生，借人力同畜牲之力，拉郁個犂，整鬆啲坭，預備落種子插秧。
最早嘅犂，係套喺牛度，後尾亦有用馬或者騾，現今塊田大嘅就多數用拖拉機。
犂壁山

犂壁山（Lai Pik Shan），香港山名，喺大埔汀角以東，高五百四十幾米。南面有地有村同名，都叫犂壁山。山脊與黃嶺、八仙嶺連成一脈。南面山腰有村叫犂壁山，該地都叫犂壁山，村已移平，山腳近布心排，有犂壁山新村。
舊村可由山寮嗰邊，有馬路上。新村汀角路有巴士站叫犂壁山，有馬路上。
衞奕信徑經犂壁山脊。
蛇鰻

蛇鰻（英文：Ophichthus ophis），又叫做斑蛇鰻魚（spotted snake eel），係輻鰭魚綱（學名：Actinopterygii）鰻鱺目（ 學名：Anguilliformes）康吉鰻亞目（學名：Congroidei）蛇鰻科 ( Ophichthidae ) 嘅鰻魚（eel)。 佢係由卡爾·林奈（Carl Linnaeus）喺1758年描述，原本係俾人歸類喺鯙屬（Muraena）。佢係一種亞熱帶海洋鰻魚，生活喺大西洋西部同東部，包括百慕達同佛羅里達州南部、美國、巴西、細安地列斯群島（Lesser Antilles）、塞內加爾（Senegal）、安哥拉（Angola）同地中海（Mediterranean）。佢居住喺21至50米（69至164呎）深嘅海底，通常係喺50米左右，永久性咁住喺窿（Burrow）入面。雄性嘅最大總長度可以達到210厘米（83英寸），但係更常見嘅係總長1米（39英寸）嘅。
蛇鰻係喺夜晚捕食嘅夜行動物（Nocturnality），佢哋嘅主要獵物係八爪魚同有魚，包括金帶石鱸（Haemulon aurolineatum）。 自給漁業（Subsistence fisheries）嘅漁民會用佢嚟做魚餌，但係據報可能會引起雪卡毒（ciguatera poisoning）中毒，所以通常唔會直接用嚟做食物來源。中咗雪卡毒嘅病徵係嘔吐、腹瀉、噁心、腸胃唔舒服，有時會口同埋四肢刺痛、皮膚發癢、溫度認知有變、攰、肌肉同埋關節疼痛等。
蛋卷

蛋卷係種餅乾，用雞蛋同麵粉焗，外表係啡黃色嘅圓筒狀。
蛋卷係甜品，有落沙糖同奶。香脆鬆化為之好食。
蛋奶素

蛋奶素係食素嘅一個類型，相比起純素，蛋奶素會接受食蛋同奶，只係主力避免食肉。因為條件冇純素咁嚴格，所以好多食素嘅人都選擇蛋奶素。
蛋彩

蛋彩（英文：egg tempera / tempera）係畫畫用嘅一種顏彩，係用水溶性嘅結合劑（通常係蛋黃等黐立立嘅物質）溝埋顏料形成嘅。
蛇鵜

蛇鵜係鵜形目嘅一種雀，生物分類係蛇鵜科（Anhingidae）下面唯一嘅屬蛇鵜屬（Anhinga）。
蛇鵰

蛇鵰（Spilornis cheela），台灣名叫大冠鷲，蛇鷹，係一種大型嘅猛禽。同個名一樣，鍾意食蛇，但亦會捉蜥蝪嚟食。分布印度、中國南部同東南亞等地。有4個亞種。種名cheela源自北印度語嘅cheel，意思係指「某種鷹」。而學名全句嘅意思係「北印度稱為cheel嘅蛇鵰」。
成鳥，攝於印度
攝於印度嘅幼鳥

特徵同行為
當佢飛嗰陣，可見到對翼同尾都有一條白色橫帶。而幼鳥羽毛較淺色，翼佈滿黑點同橫紋。企響枯木頂嗰陣，可見到獨特嘅冠羽，後尾枕同個肚有白色斑點。塊面帶黃色。天氣好嗰陣，以盤旋形式飛行，不時發出多節嘯聲，遠處可以聽到，表示兩隻同時出現。

養殖動向
喺香港，嘉道理農場設有一個「猛禽護理天地」，養咗一隻冇咗野外求生能力嘅蛇鵰。
蛋

雞蛋剖面圖。1.蛋殼；2.殼下皮；3.殼下皮；4.繫帶；9.胚盘；14.氣室。
雞蛋
蛋，又叫卵，係卵生動物包括爬蟲類同兩棲動物生嘅硬殼卵，受精後可孵出下一代，又可以當嘢食。
有話蛋係齋又有人認為係肉類。人類最常食嘅有雞蛋、鴨蛋、鵪鶉蛋、鵝蛋等。

構造
蛋主要分三部分：蛋殼、蛋白同蛋黃。
蛇髮妖星

蛇髮妖星（Medusa），即係小行星149，係太陽系小行星帶嘅一粒小行星，喺1875年9月21號發現。
蛇齋餅糭

蛇齋餅糭又寫做蛇齋餅粽，係指香港某啲政黨有時出於利益，將一啲嘢食或禮物派畀市民、提供免費活動等，通常係指以小賄賂嚟收買人心。
蛇齋餅糭當中嘅「蛇」係指蛇宴；「齋」係指齋宴；「餅」係指中秋節嘅月餅或者農曆新年嘅年糕；「糭」係指端午節嘅糭，亦包括各種嘅特價海鮮餐、郊外一日遊、影特價證件相、免費剪頭髮、免費量血壓同埋各式各樣嘅免費社區活動等。雖然呢啲都係屬於賄選嘅行為，但係因為呢啲嘢太過模糊，有時叫做「社區服務」，有時又叫「市民聯歡」，所以可以游離喺香港法例之外，成為香港政治特色之一。

背景
因為香港人口稠密，每個選區可能只有四、五個街區之隔，有啲地方每日都會見到大多數嘅選民，就可能用各種方法嚟同選民拉近關係。

文化影響
2012年推出，以香港政治為主題嘅紙牌遊戲《神聖一票》，對親中派以蛇齋餅糭進行地區工作，以輸送利益去到有賄選之嫌亦有所諷刺，其中一張牌就係叫做「蛇齋餅糭」，玩家可以用嚟增加自己嘅選票。
薩華

薩華（法文：Savoie）係法國奧文尼-隆河-阿爾卑斯其中一個省，編號73，首府尚貝里。
薩莫拉省

薩莫拉省（西班牙文：Zamora）係西班牙卡斯提亞與利昂中西部嘅一個省，同葡萄牙布拉干薩區接壤，2021年人口有168,725。 省會係薩莫拉。
薩萊諾

薩萊諾（意大利文：Salerno）係意大利甘帕尼亞薩萊諾省首府，人口13萬。
薩薩里戴拿模

薩薩里戴拿模（英文：Dinamo Sassari）係意大利薩薩里嘅職業籃球球會，依家打緊意大利籃球甲級聯賽。
薩蘇

薩蘇（1943年2月5號—）係當今剛果共和國總統，1979年到1992年做第一次，再由1997年做到而家。
重松朋

重松朋 ，係日本嘅一個女藝人同埋配音員。
重松花鳥

重松花鳥 ，係日本嘅一個女藝人同埋配音員。
重案夢幻重組再重組

《重案夢幻重組再重組》（英文：Bad Boys: Ride or Die）係2024年美國電影，《重案夢幻再重組》續作，由韋史密夫、馬田羅倫斯主演，Adil & Bilall執導。
重松健太郎

重松健太郎（1991年4月15號—）係日本足球員，司職前鋒，效力町田澤維亞。
重本小鳥

重本小鳥（1996年10月5號—）係日本前女藝人、歌手同埋配音員。
重案實錄之驚天械劫案

重案實錄之驚天械劫案（Shoot To Kill）係1994年港產片，片種係三級警匪片。由李修賢主演。

內容
《驚天械劫案》係講述出身低下階層嘅主角盧錫安，自少由經營雞檔嘅雙親所養大，經常面對血腥嘅殺雞場面，養成兇殘性格。
十六歲嘅盧錫安已經係街坊心目中嘅小霸王，佢屢次犯事，經常進出男童院。但佢不屈於此，因而一心打出名堂而加入幫會。佢喺一次械劫案中殺咗人，並為自保，出賣同門，自立門戶。
最後，佢出動大量軍火械劫金鋪，成為成功策動連串大型械劫案嘅重犯。
重松良典

重松良典（1930年4月2號—）係日本足球員，司職前鋒，曾經喺1958年爲日本足球代表隊出場1次。
重案組

重案組 (電影)，1993年上映嘅港產片，由成龍同鄭則士主演。
重案組 (韓國電視劇)
華忠男

華忠男（英文：Wah Chung Nam，曾名范永華，1952年—）係香港男演員，拍過好多套電影同電視劇。比較出名嘅演出包括1996年《笑傲江湖》嘅不戒和尚。最大件事就係2012年拍《神探高倫布》嗰陣中咗風，之後送到醫院同昏迷咗一段時間，後來好返。不過佢最近都未拍過一啲電視劇。
華強路站

華強路站（粵拼：waa4 koeng4 lou6 zaam6；英文：Huaqiang Road Station）係深圳地鐵1號線一個站，喺華富路同華強路之間嘅深南中路。個站2004年12月28號啟用。
華德馬

華德馬帕斯特：德國士兵同政治活動家。
華德馬邦瑟爾斯：德國作家
華德馬艾坎塔拉：巴西政治人
華強北街道

華強北係中國廣東深圳福田區下邊嘅一個街道，叫華強北街道，下轄5個社區。
華德翰

華德翰（Kurt Waldheim，1918年12月21號—2007年6月14號）係奧地利政治人，亦係第4任聯合國秘書長，1972年到1981年在任，之後做過奧地利總統，1986年到1992年在任。
華懋集團

華懋集團係香港一間公司，而家主要業務係地產投資、發展及建築，而家個總部響新界荃灣如心廣場。集團前主席係亞洲女首富龔如心，佢喺2007年死咗之後，依家就由張利民擔任執行董事兼行政總裁。
華懋集團已故聯合創辦人兼持有者龔如心女士喺遺囑明示，其持有嘅集團股份會悉數用作慈善用途。
華懋集團現時由專業管理團隊營運，並由法庭委任嘅遺產管理人監督。2024年5月，香港高等法院裁定，日後成立慈善信託以監管華懋集團的營運和管理；待此方案嘅細節敲定後，信託管理人將取代現時嘅遺產管理人，監督華懋集團的發展。
目前，集團嘅所有盈利，均再投資喺集團業務上。上述方案生效後，集團將按照龔如心女士嘅遺願，將部分盈利撥到慈善信託，以落實其慈善方針和目標。盈利餘額則投放喺業務上，推動集團穩步發展，繼續造福社區。
集團現時由董事局監督，成員包括執行董事張利民、王弘瀚、曾殿科；非執行董事黃德偉、莊日杰、Ted Osborn；獨立非執行董事 Peter Brien。委員會包括審計及風險委員會、策略投資委員會及薪酬委員會。

歷史
華懋最初由王德輝嘅老豆王廷歆喺1940年代成立，當時嘅業務係做化工原料。之後由於中國政局動盪，華懋就將生意由上海搬去香港繼續經營。
到1960年代，王德輝同王廷歆成立華懋置業公司，之後就慢慢將重心轉為發展地產事業。早期佢哋嘅發展項目集中喺荃灣、葵涌、觀塘、慈雲山呢啲當時係城市邊緣嘅地方，同時又喺太子度起咗唔少高尚住宅。之後，華懋一路喺元朗、沙田、屯門呢啲新市鎮起咗好多樓。
1988年，王德輝同龔如心想將華懋集團上市，但係之後覺得估值唔理想，結果打消咗上市嘅念頭，成為香港少數從來都未上過市嘅地產公司。
1990年，王德輝第二次畀人綁架失蹤，集團嘅事務交晒畀龔如心打理。
到1997年，王廷歆入稟高院，要求由佢宣誓佢個仔王德輝已經死咗，到1999年，法庭正式宣佈王德輝喺法律上已經死亡。之後王廷歆就開始為咗王德輝嘅身家同龔如心打官司，法庭一路都係判王廷歆一方勝訴，龔如心更加因為涉嫌偽造文件畀人拉咗，但係到2005年9月，終審法院推翻之前原審庭同上訴庭嘅判決，宣佈龔如心揸住1990年遺囑係真嘅，龔如心因而攞到王德輝所有遺產。
2007年4月3號，龔如心因為心肌梗塞、冠心病發同子宮癌擴散轉移喺養和醫院病死，龔如心落袋唔夠兩年嘅身家，又再掀起一次爭產風暴。喺佢死後唔夠一個月，華懋慈善基金同當時冇乜人識，自稱係風水師嘅陳振聰各自揸住一份由龔如心身前立嘅遺囑，最後到2011年，高等法院裁定華懋慈善基金嘅2002年遺囑係真嘅，龔如心嘅身家，就由華懋慈善基金託管。
喺龔如心爭產官司完咗之後，律政司認為華懋慈善基金只係遺產嘅「受託人」，而華懋慈善基金就認為基金係遺產嘅「受益人」，於是要求高等法院解釋遺囑，2013年2月，高院裁定基金會敗訴，之後基金會兩次上訴都畀法庭駁回。
2019年8月，龔仁心、劉元春、龔中心同龔因心畀華懋集團炒魷魚，之後華懋集團嘅話事權就落入2018年先由南豐跳槽過嚟嘅蔡宏興手上。
2024年8月31日，集團執行董行兼行政總裁蔡宏興正式退任，並由張利民接任。張利民自2022年12月起出任華懋集團獨立非執行董事，並由2024年9月起接任行政總裁；佢同時亦擔任集團策略投資委員會主席。
豬油撈飯

豬油撈飯係起源自舊時中國平民嘅菜式，因為冇錢買肉食，就會將豬油同豉油撈落飯度食。撈咗豬油嘅飯會變得香口惹味，唔使其他餸菜都可以就噉食晒。隨住大眾生活水平提升，加埋比較著重健康意識，豬油撈飯依家已經好少見，通常只係喺賣懷舊菜式嘅食肆出現。
豬日

豬日係正月初三，唐人文化入面係豬嘅生日。按講法，初一數到去初七，生日日子係順序係雞狗豬羊牛馬人。
豬油

豬油、豬脂、豬脂肪，係由豬肉提煉出嘅動物油，室溫時係色澤淺黃色半透明半固體半液體油。天冷時係固體油脂。
豬油糕

豬油糕係一種澳門手信小食，係澳門餅家喺福建嘅脂油糕改良出嚟，傳統係用豬油、麥芽糖同欖仁整，但近年興健康，部份餅家會用植物油取代豬油，無咁油膩。除咗傳統豬油糕，亦有餅家加入欖仁、南棗、椰絲或者薑汁唔同嘅口味。
豬扒

豬扒（粵拼：zyu1 paa4*2），官話「豬排」，係一塊塊嘅豬肉，通常響近肋骨同黐住脊椎骨嘅豬柳位置。煮法以煎、炸（吉列）同燒烤為主。

文化
喺香港，個樣唔多靚嘅女仔會俾人叫做「豬扒」，非常具有侮辱性。
豬扒包

豬扒包係個麵包包著塊炸豬扒。豬扒包係小食，係個搽咗牛油嘅包（通常用豬仔包）夾塊豬扒。豬扒通常係煎或者炸熟，亦有用水灼後再煎熟。而家香港唔少茶餐廳都有豬扒包賣。

澳門豬扒包
豬扒包比較出名嘅係澳門，原因係澳門旅遊業借助豬扒包做噱頭，大賣旅遊廣告吸引香港人，話去澳門旅行一定要食「正宗澳門豬扒包」。而有啲旅遊書都話氹仔大利來記豬扒包最出名。重話每日下晝3點鐘限量出爐。唔少新去旅行嘅香港人貪新奇，會一早喺舖頭前面打蛇餅等買大利來豬扒包；每當假期同埋旅遊旺季，大利來豬扒包好快賣晒。不過當地澳門人同埋成日去澳門嘅香港客，就一定唔會得閒再去排隊。
後來呢隻豬扒包傳咗去香港，所以豬扒包喺香港都幾出名。

搞清楚
用方包夾塊豬扒係叫做豬扒三文治，烘底後叫豬扒多士。
豬油渣

豬油渣係中國一種下欄嘢食，係肥豬肉煮出豬油之後淨返嘅肉渣，喺香港可以用嚟做油渣麵、狗仔粉嘅配料。
豬柳

豬柳係來自豬腰部份嘅豬肉，肉質比較幼嫩。
「漢堡豬柳」好多時亦簡稱做「豬柳」，但佢並唔係豬柳，只係用豬肉整嘅漢堡扒。
謝恩靈

謝恩靈（英文：Tse Yan Ning Rosanna ，2002年1月25號—），係香港女藝人，《2020年度香港小姐競選》候選佳麗，之前係一位中學畢業生，而家係TVB女藝員。

生平履歷
2002年，謝恩靈喺香港出世，佢係2020年香港中學文憑考試考生，曾經喺和富慈善基金李宗德小學同保良局百周年李兆忠中學讀過書，在學期間曾經參與過中學舞蹈隊，並且喺2017年至2019年連續三屆香港學校舞蹈節中攞到中學組爵士舞同埋街舞組別甲級獎，之後又喺2014年參與過中英劇團嘅社區外展計劃「元朗天水圍音樂劇團」，同年8月參與咗《999惑星》音樂劇演出。
2020年參與該年度《香港小姐競選》，最終落選後加入無綫電視。
謝愛紅

謝愛紅，JP（Tse Oi Hung，1970年—）係香港親中派政治人物兼勞工界人士，做緊香港工聯會副會長、工人俱樂部主任，亦都係湖北省政協委員。2018年至2021年期間，佢做過工聯會副理事長。佢又做過香港湖北社團總會副會長。

政治立場
佢係香港親中派成員。喺2016年尾，佢曾經舉辦活動支持人大未經香港人同意，剝奪4名民主派立法會議員資格。

選舉經歷
佢曾經喺喺2000年同2006年參加過勞工界選委選舉。2021年9月，佢成為香港特别行政區選舉委員會勞工界委員。之後佢喺李家超無提政綱嘅情況下，有份提名李家超參與2022年香港行政長官選舉。
喺北京未經諮詢或香港人同意，大幅度削減直選議席比例之後嘅首次立法會選舉，佢提名李廣宇。
喺第十四屆港區人大選舉，謝愛紅以46票之差落選，成為遞補名單嘅首位。
謝慶綿

謝慶綿，香港律師兼親中派新民黨政治人物，依家擔任緊新民黨青年委員會成員。

政治觀點同活動
佢係香港親中派新民黨嘅成員，不時接受媒體訪問，鼓吹香港律師前往大灣區發展，又會推廣北京未經諮詢或香港同意而單方面落實嘅《港版國安法》，又曾經簽署反對港獨嘅聯署。
謝承潤

謝承潤係香港親中派政治人物，係泰國卜蜂集團謝易初家族成員，中國生物製藥大股東兼首席執行長。

選舉經歷
喺2021年9月，佢成為香港特别行政區選舉委員會委員(有關全國性團體香港成員的代表)。

屋企人
老豆係謝炳，阿媽係鄭翔玲，曾經係全國政協委員。細妹謝其潤依家係中國生物製藥主席。
謝忻

謝忻（1981年11月27號—），原名謝若葦，英文名Cheryl，係台灣綜藝節目主持人。英國倫敦大學音樂系碩士畢業。個樣有啲似S.H.E嘅任家萱，所以有小Selina嘅稱號。
謝悅漢

謝悅漢，香港親中派傳媒人兼時事評論員，有喺《亞洲週刊》、《超越新聞網》、《新大學》同《眾新聞》撰寫文章。

政治立場觀點
佢立場親中，主張兩岸統一，吹捧中國國力崛起，形容『英國已是沉淪為二三流國家』，又多次指控美國同埋西方國家無理圍堵打壓中國，而西方傳媒就經常醜化抹黑中國。
佢對香港民主運動嘅抗爭者亦持有負面態度。例如，喺警察朱經緯刻意襲擊途人一案入面，佢曾經批評法官對朱經緯判刑過重。另外，喺新黨四名骨幹人員因為勾結中共違反台灣國安法被捕嘅事件入面，佢亦形容被捕嘅新黨年青成員係台灣回歸祖國嘅希望，同時批評台灣總統蔡英文。
喺親中陣營以內，佢同屈穎妍關係唔錯，曾經用「大姐」稱呼屈穎妍。
謝拉力圖

謝拉力圖（Jared Leto，出生名Jared Joseph Leto，1971年12月26號—）係美國男演員、歌手同導演。佢同佢哥哥Shannon Leto喺1998年組咗一隊搖滾樂隊叫「30秒上火星」。
佢曾經拎住自己嘅假頭去時裝活動，成為當時熱話。
謝承

謝承（粵拼：ze6 sing4；？—？），字偉平（wai5 ping4），係中國東漢、三國東吳人，出身自會稽郡山陰縣（而家浙江紹興）。佢阿爸叫謝煚，佢阿叔叫謝貞，佢家姐係孫權個夫人謝夫人（中文：謝夫人 (孫權)），佢有兩粒仔，一個叫謝崇，一個叫謝勖。

生平
佢原本係吳郡嘅督郵，喺家姐過世後，做官到五官郎中，之後升官到長沙東部都尉、武陵太守。
佢係三國時好博學嘅史家學者，讀書多，見識廣，記憶力強，見過嘅事可以記成世，無幾多遺漏，其中東漢史事尤其知。佢寫咗143卷嘅《後漢書》，不過而家失傳；又寫過七卷嘅《會稽郡先賢傳》，一早就遺失，不過因爲《太平御覽》引呢部書多，魯迅將佢編輯出一卷。

家族
老豆謝煚歷任東漢嘅尚書令、徐縣令。後生時個行動就基於仁同孝，對事物有幾深嘅見解，有優秀嘅才能。
神召會元朗錦光堂

神召會元朗錦光堂係香港一間基督教嘅教會，總部位於元朗鳳琴街22號，由於人數規模以及經常被基督教媒體報導，所以得到一啲公眾嘅關注。

歷史同部分發展記事
佢哋前身係「基督教錦田福音堂」，1958年喺錦田創立，之後喺1991年12月遷往元朗教育路興發大廈，定名為「神召會元朗錦光堂」，之後佢地逐步擴張，而依家主要嘅會址係元朗鳳琴街22號，位置前身係美都戲院。
錦光堂喺2020年獲批租用元朗南生圍前小商新村公立學校嘅用地，計劃將佢發展做綜合社區服務中心。佢哋亦有一啲社區服務工作，例如推廣禁毒。

組織架構
錦光堂按會友嘅年齡背景劃分為六個區：長者區、成青區、職青區、大專區、學生區同埋兒童教會。
另外，佢哋自1994年開設有錦光生命書房，喺新加坡同洛杉磯亦設有分堂，錦田舊址就開設咗「基督教尼泊爾錦光堂」。
佢哋亦設有專業團契，涵蓋商人、紀律部隊、會計金融界人士、醫護人員、教育界人士、社褔界人士以及工程師。
佢哋亦係香港華人基督教聯會、元朗區基督教聯會同埋普世神召會嘅會員。

來自網絡嘅批評
有部份高登同連登嘅網民批評，錦光堂喺出席人數上有追數文化，亦對信眾喺時間同金錢奉獻上有唔少要求，但對參與者嘅心靈情緒狀態並唔關心。

信徒領袖涉非禮案，教會隱瞞事件
電玩界網絡紅人甄偉業本身亦係錦光堂教友，更加係教會「力捧」嘅信徒領袖，但佢喺2019年被揭發非禮教友，喺2020年12月28號被裁定罪成。不過，錦光堂之後向會眾交代事件嘅時候隱瞞詳情，又話感恩傳媒報導無牽連教會。另外，錦光堂吳儀珠牧師甚至責難轉載有關新聞嘅會眾，話佢哋「攔阻慕道者決志信主」。

香港反送中運動期間被批評
喺香港反送中運動期間，錦光堂唔止一名牧師對運動公開表達負面態度。
其中喺2019年7月，沙田一場反送中抗議活動發生警民衝突，有啲示威者被警察打到頭破血流，唔少影片放咗上網。不過，吳儀珠就指責轉發呢啲片段嘅教友，話呢啲轉發行為撕裂社會，甚至反過來話係示威者毆打警察，又揚言唔認同嘅教友可以離開。
另外堂主任劉金勝牧師，喺2019年-2020年期間，曾經多次公開誣衊同揶揄示威者「邪靈上身」 ，就算香港警察喺反送中運動入面嘅濫權問題備受批評，佢都話香港唔存在「暴政」，仲呼籲會眾投考警隊。
因應呢啲表現，有黃色經濟圈嘅支持者將錦光堂列為藍色商家。
神嘉

神嘉係北朝、北魏同劉蠡升在位時期嘅位置。
神嘉（525年12月—535年3月）係北魏時期領導劉蠡升嘅年號，總共9年幾。劉蠡升係建立石平年號嘅劉沒鐸個阿爺。

時間線
神嘉係北朝、北魏同劉蠡升在位時期嘅位置。
神嘅九十億個名

《神嘅九十億個名》（粵音：san4 ge3 gau2 sap6 jik1 go3 meng2；英文：The Nine Billion Names of God）係 1953 年出版嘅一個科幻短篇故仔，由寫科幻出名嘅英國作家亞科·查理斯·卡奇作嘅。

情節
《神嘅九十億個名》情節大致如下。
有一日，身為電腦專家嘅華博士接到個唔尋常嘅請求。有位喇嘛嚟咗曼克頓，想出重酬請華博士佢哋響喇嘛寺度裝部自動排序電腦。喇嘛係噉講嘅：
「你哋嘅『五式』電腦可以行到十個數位以內嘅任何運算。不過我哋對數字咩興趣都冇，想你將部電腦由印數字改做印字母。」
華博士唔明喇嘛想做乜。
「自從喇嘛寺創立以來嘅三百年，我哋一直都做緊同一樣嘢。我哋響度編寫緊一張名單，呢張名單包含晒神嘅所有名。」
「吓？」
「我哋相信，響一隻我哋發明嘅語言入面，神個名係九個字母咁長。神有好多個名，上帝、耶和華、真主阿拉... 等等，但呢啲只不過係後人所加嘅標籤。我唔想太深入討論其中嘅哲理，但係如果我哋依次序，將所有嘅字母排成九字長嘅組合嘅話，噉其中肯定有一個係神嘅真名。我哋咁耐以嚟，就係想將所有可能嘅名列晒出嚟。由 AAAAAAAAA 開始，一路去到 ZZZZZZZZZ 噉囉。我哋仲需要部機械能夠排除錯名，例如某一個字母唔可以連續出現三次噉。」
華博士聽咗，唔諗住追問。佢想像響高原上，僧人日以繼夜，一代接一代，好似愚公移山噉編寫出一行行嘅亂碼。佢心諗：
「究竟人類嘅鬧劇仲有冇得再痴線啲？不過，始終『客就永遠係啱嘅』。」
華博士最後應承幫手：
「我哋旗下嘅『五式』自動排序電腦 hen1 dou4（handle）到嘅。」
跟住華博士同喇嘛就開始傾運貨嘅事宜，喇嘛仲想請工程師幫手。傾好晒之後，喇嘛就即場畀錢。
工程師阿康同阿漆就係噉跟咗喇嘛返去喇嘛寺。阿康響幾個禮拜之間，望住「五式」電腦印出一疊又一疊九個字母咁長嘅亂碼，而啲僧人就將啲亂碼小心翼翼噉剪貼落一大本書度。阿康淨係一心希望單嘢快啲搞掂收工。
「我真係想快啲返美國。」
正當阿康喺露台煲煙之際，阿漆走嚟。
「阿康，你聽住，我啱啱知道咗件幾麻煩嘅事。」
「咩事？班痴線喇嘛話想我哋留耐啲？」
「唔係，我終於知佢實際上搞緊咩。佢哋相信列出晒神嘅咁多個名之後，人類就算係完成咗佢哋嘅使命。狡兔死，走狗烹。神就唔再需要世界。當我哋收工嗰時，世界就會毀滅。」
「噉我哋仲可以點啫？我哋一早知佢哋痴線㗎啦。」
阿康開始諗，究竟印完晒啲名之後班喇嘛會有咩反應呢？佢哋會惱羞成怒將部機打爛？定係安安靜靜噉由頭開始呢？
限期到咗嗰日，阿康同阿漆準備靜靜雞坐飛機返美國。佢哋兩個一路坐住馬仔漫步落山去機場。阿康開口：
「唔知『五式』印完名未呢？睇錶應該而家搞掂喎。」
阿漆冇應佢，所以阿康回頭睇下咩事。夜空之下，佢只係見到阿漆慘白嘅面望咗上天。阿康跟住抬頭向上望。
了無聲息噉，佢哋頭上面嘅群星同時熄滅晒。